ZMLUVA O DIELO č. .......................

uzatvorená podľa § 536 a nasl. Obchodného zákonníka (ďalej len „zmluva“)

1. **Zmluvné strany**

**1.1. Objednávateľ**:

Názov: **Obec Klubina**

So sídlom: Obecný úrad Klubina č. 67, 023 04

IČO: 00314056

DIČ: 20205530517

IČ DPH: -

Bankové spojenie: Prima banka Slovensko, a.s.

IBAN: SK96 5600 0000 0077 0013 5004

Zastúpený: Mgr. Božena Poliačková

Tel: 0918 562 896

E-mail: starosta@klubina.sk

Web: [www.klubina.sk](http://www.klubina.sk)

/ďalej len „**objednávateľ**“/

**1.2. Zhotoviteľ:**

Názov organizácie:

So sídlom:

Právna forma:

Štatutárny orgán:

Bankové spojenie:

číslo účtu:

IČO:

IČ DPH:

Telefón:

E-mail:

ďalej v texte „**zhotoviteľ**“, v príslušnom gramatickom tvare

1. **Predmet plnenia**

## Predmetom diela je uskutočnenie stavebných prác.

1. Zhotoviteľ sa zaväzuje vykonať a objednávateľovi odovzdať dielo **„Výstavba amfiteátra na Kamencoch v Klubine“**
2. Objednávateľ sa zaväzuje, že riadne a včas vykonané dielo bez vád a nedorobkov prevezme, zaplatí za jeho zhotovenie dohodnutú cenu podľa tejto zmluvy a poskytne zhotoviteľovi dohodnuté spolupôsobenie podľa tejto zmluvy.
3. Zhotoviteľ sa zaväzuje zhotoviť dielo podľa odovzdaných podkladov pre plnenie zmluvy, technických a právnych predpisov a slovenských technických noriem, prípadne ISO tak, aby slúžilo k určenému účelu.
4. **Čas plnenia**

1. Zhotoviteľ sa zaväzuje vykonať dielo v termíne do **5 mesiacov** odo dňa nadobudnutia účinnosti tejto zmluvy o dielo.

1. Ak zhotoviteľ mešká s dokončením prác podľa zmluvného termínu, bude objednávateľ žiadať náhradu škody v zmysle § 373 a nasledujúceho Obchodného zákonníka, pričom zmluva zostáva v platnosti.

###### Cena diela

1. Cena diela je zmluvná cena stanovená podľa § 3 zákona NR SR č. 18/1996 Z. z. o cenách, v znení neskorších predpisov, vyhlášky MF SR č. 87/1996 z. z., ktorou sa vykonáva zákon NR SR
č. 18/1996 Z.z. o cenách a považuje sa za maximálnu cenu (vrátane DPH, cla, nákladov na skúšky a iných poplatkov) platnú počas celej doby vykonávania diela, okrem prípadov uvedených v ods. 2.

## Výstavba amfiteátra na Kamencoch v Klubine

Zmluvná cena bez DPH: .................... EUR

20 % DPH: .................... EUR

Zmluvná cena vrátane DPH .................... EUR

## Cena diela zaokrúhlená na dve desatinné miesta je stanovená na základe cenovej ponuky zo dňa ...............

1. Cena za dielo je cena maximálna a zahŕňa odplatu za splnenie všetkých zmluvných záväzkov zhotoviteľa vyplývajúcich zo zmluvy ako aj náhradu akýchkoľvek nákladov alebo výdavkov (vrátane nákladov alebo výdavkov na revízie, skúšky, kontroly a merania, poplatkov za energie, vodu, telefón a odstraňovanie alebo prepravu odpadov) zhotoviteľa vynaložených na riadne vykonanie a odovzdanie diela objednávateľovi spĺňajúceho stanovený účel v rozsahu podľa zmluvy a súťažných podkladov, v tom tiež náklady na vypracovanie dokumentácie skutočnej realizácie diela. Akékoľvek dodatky k zmluve navyšujúce cenu diela s výnimkou možností podľa bodu 2. tohto článku, sú vylúčené.
2. Zmluvné strany sa dohodli, že cena za vykonanie diela podľa predmetu zmluvy zahŕňa okrem iného aj náklady na vybudovanie, prevádzku, údržbu a vypratanie staveniska.

## Ceny a sadzby uvedené v EUR úplne zahŕňajú cenu prác popísaných v jednotlivých položkách v nadväznosti na technické špecifikácie, vrátane všetkých nákladov a výdavkov, ktoré sa vyžadujú a môžu súvisieť s úplnou realizáciou popísaného diela, vrátane dočasných diel, materiálu, dodávky, montáže, všetkých skúšok, dočasných prác, zriadenia prístupu na stavenisko, poplatkov, všetkých rizík, záväzkov a povinností konkrétne uvedených alebo nepriamo vyplývajúcich z dokumentov a obhliadky staveniska, na ktorých je ponuka založená. Má sa za to, že zriaďovacie náklady zhotoviteľa, zisk a režijné náklady a podobné poplatky sú rozložené rovnomerne vo všetkých jednotkových sadzbách.

### **Platobné podmienky**

1. Úhrada nákladov za práce a dodávky sa bude vykonávať na základe faktúry – účtovného dokladu (ďalej „faktúra“, v príslušnom gramatickom tvare) vždy za príslušný uplynulý kalendárny mesiac.
2. Lehota splatnosti faktúry bude do 30 dní od doručenia overeného čistopisu faktúry objednávateľovi.
3. Miestom pre doručovanie každej faktúry s prílohami v písomnej forme je adresa objednávateľa uvedená v záhlaví tejto zmluvy. Zhotoviteľ je povinný doručiť objednávateľovi faktúru s prílohami v dvoch vyhotoveniach.
4. Zhotoviteľom predložená faktúra k úhrade musí obsahovať zákonom stanovené náležitosti:

Faktúra musí obsahovať najmä:

* 1. číslo stavby, názov stavby,
	2. číslo a názov objektu (prevádzkového súboru) – predmet úhrady,
	3. IČO zhotoviteľa, názov zhotoviteľa,
	4. číslo zmluvy (dodatku k zmluve v rátane rozpočtu s uvedením čísla faktúry),
	5. čiastku k úhrade,
	6. DPH,
	7. splatnosť faktúry.

6. V prípade, že faktúra nebude obsahovať dohodnuté náležitosti uvedené v tejto zmluve, objednávateľ je oprávnený vrátiť faktúru pred uplynutím lehoty jej splatnosti bez zaplatenia zhotoviteľovi na doplnenie.

### **Vykonanie diela**

1. Odovzdanie staveniska:

* 1. objednávateľ odovzdá stavenisko zhotoviteľovi bez práv tretích osôb v zmysle tejto zmluvy,
	2. vytýčenie inžinierskych sietí zabezpečí na vlastné náklady objednávateľ,
	3. zhotoviteľ je povinný zabezpečiť priestory na zariadenie staveniska na vlastné náklady,
	4. zhotoviteľ je povinný zabezpečiť vykonávanie overovania kvality stavebných prác a materiálov skúškami (preukaznými a kontrolnými) v rozsahu určenom projektovou dokumentáciou a technologickými postupmi prác, ktoré budú slúžiť ako podklad pre preberanie hotových objektov, konštrukcií alebo ich častí,

###### Zodpovednosť za spôsobené škody

1. Zhotoviteľ berie na vedomie, že zodpovednosť za škodu, ktorá vznikne porušením každého jeho záväzku je objektívna.
2. Pokiaľ vzniknú škody na stavenisku alebo na diele alebo jeho častiach počas obdobia, v ktorom je zhotoviteľ povinný o ne sa starať, zhotoviteľ je povinný na vlastné náklady odstrániť tieto škody.
3. Ak vznikne škoda na hnuteľných a/alebo nehnuteľných veciiach objednávateľa, prípadne ak v dôsledku konania zhotoviteľa dôjde k svojvoľnému uzatvoreniu miestnych komunikácií, alebo k porušeniu inžinierskych sieti, zodpovedá za škodu zhotoviteľ.
4. Zhotoviteľ berie na vedomie a akceptuje, že stavebné práce, ktoré sú predmetom zmluvy technicky, technologicky, resp. obdobným spôsobom súvisia s už realizovanými stavebnými prácami pôvodným zhotoviteľom a budú predstavovať zásahy do týchto vykonaných prác a preto sa zaväzuje prevziať záruky za už vykonané stavebné práce predchádzajúcim zhotoviteľom.
5. **Zodpovednosť za vady a záruky**
6. Zhotoviteľ ručí za to, že predmet plnenia má v dobe prevzatia zmluvne dohodnuté vlastnosti, že spĺňa projektované technické a ekonomické parametre, že zodpovedá technickým normám a predpisom platným v SR, a že nemá vady, ktoré by rušili, alebo znižovali hodnotu alebo schopnosť jeho používania k zvyčajným alebo v zmluve predpokladaným účelom.

Zhotoviteľ zaručuje, že tieto vlastnosti bude mať dielo minimálne 60 mesiacov /záručná doba/ na stavebnú časť od protokolárneho odovzdania . Zhotoviteľ zároveň zodpovedá za to, že sa dodané množstvo zhoduje s údajmi v sprievodných dokladoch.

1. Ak objednávateľ prevezme dielo so skrytými vadami, má právo na dodatočné bezplatné odstránenie vady.
2. V prípade zistených vád alebo nedorobkov diela (vrátane nedodržania predpísaných parametrov, resp. vlastností diela alebo niektorej jeho častí) je objednávateľ oprávnený uplatniť voči zhotoviteľovi nárok zo záruky za akosť diela v rámci záručnej doby v rozsahu primeranom povahe a závažnosti uznanej vady alebo nedorobku.
3. Ak zhotoviteľ po výzve neodstráni uznané vady v dohodnutej lehote, môže objednávateľ zabezpečiť ich odstránenie na náklady zhotoviteľa, pričom na ich úhradu môže použiť finančné prostriedky určené ako záruka. V takom prípade je však povinný o svojom rozhodnutí vyrozumieť zhotoviteľa bez zbytočného odkladu.
4. Ak zhotoviteľ neodstráni uznané vady a nedorobky diela do 15 dní od uplatnenia reklamácie, ak sa termín odstránenia uznaných vád a nedorobkov nedohodne písomne inak, je povinný bez vyzvania zaplatiť objednávateľovi zmluvnú pokutu vo výške 100,- EUR za každú uznanú vadu alebo nedorobok a deň omeškania. Objednávateľ má zároveň voči zhotoviteľovi právo na náhradu škody presahujúcej zmluvnú pokutu. Nesplnenie záväzku zhotoviteľa odstrániť uznanú vadu po dobu dlhšiu ako 30 (tridsať) dní po určenom termíne je považované za podstatné porušenie tejto zmluvy zhotoviteľom.
5. Na žiadosť objednávateľa je zhotoviteľ povinný bez zbytočného odkladu vady diela odstrániť, i keď neuznáva, že za vady zodpovedá. V sporných prípadoch nesie náklady až do rozhodnutia o reklamácii zhotoviteľ.
6. Ak je vada, ktorá podstatne ovplyvňuje použiteľnosť diela zavinená zhotoviteľom, je zhotoviteľ povinný uhradiť objednávateľovi škodu v zmysle § 373 a nasledujúcich Obchodného zákonníka.
7. Zmluvné pokuty, sankcie
8. Objednávateľ a zhotoviteľ sa dohodli, že zhotoviteľ súhlasí so započítaním zmluvnej pokuty podľa tejto zmluvy, na ktorej zaplatenie má nárok objednávateľ voči akejkoľvek jestvujúcej pohľadávke zhotoviteľa voči objednávateľovi podľa tejto zmluvy. Objednávateľ a zhotoviteľ sa dohodli, že nárok objednávateľa na náhradu škody nie je dotknutý zaplatením zmluvnej pokuty zhotoviteľom podľa článku 9. zmluvy.
9. Objednávateľ a zhotoviteľ sa dohodli, že ak zhotoviteľ nezhotoví dielo riadne a včas podľa článku 3 zmluvy, je zhotoviteľ povinný zaplatiť objednávateľovi zmluvnú pokutu vo výške 0,5 % z ceny diela bez DPH za každý deň omeškania.
10. Objednávateľ a zhotoviteľ sa dohodli, že ak zhotoviteľ bez písomného súhlasu objednávateľa zrealizujei dielo prípadne jeho časť v rozpore s projektovou dokumentáciou a to najmä použije iný stavebný materiál alebo iné stavebné postupy, použije náhradný stavebný materiál alebo náhradné stavebné postupy, je zhotoviteľ povinný objednávateľovi zaplatiť zmluvnú pokutu vo výške 100,- EUR (slovom sto EUR) za každé jedno porušenie zmluvy zhotoviteľom.
11. Objednávateľ a zhotoviteľ sa dohodli, že zhotoviteľ je povinný zaplatiť zmluvnú pokutu objednávateľovi za neuvoľnenie a nevypratanie staveniska v lehote uvedenej v zmluve (zápis z preberacieho konania) vo výške 30,- EUR (slovom tridsať EUR) za každý deň omeškania.
12. Objednávateľ a zhotoviteľ sa dohodli, že zhotoviteľ je povinný v prípade omeškania s realizáciou diela, odovzdaním diela objednávateľovi alebo s dokončením diela (nedodržanie termínu), a to aj z dôvodu odstraňovania zistených vád a nedorobkov, zaplatiť objednávateľovi zmluvnú pokutu vo výške 0,1% z celkovej ceny za dielo bez DPH v rozsahu realizovanej etapy za každý aj začatý deň omeškania.
13. Zaplatením zmluvnej pokuty, úroku z omeškania, alebo uznaním zľavy z celkovej ceny za dielo sa zhotoviteľ nezbavuje svojej povinnosti riadne splniť svoj záväzok zo zmluvy, s ktorého splnením je v omeškaní.
14. **Osobitné podmienky vykonania diela**
	* + 1. Zhotoviteľ sa zaväzuje, že v prípade, ak ako dodávateľ predmetnej zákazky bude potrebovať navýšiť svoje kapacity pre realizáciu predmetnej zákazky, v takomto prípade zamestná na realizáciu predmetnej aktivity osoby dlhodobo nezamestnané v mieste realizácie predmetnej zákazky (obec, okres, VÚC).
			2. V prípade, že zhotoviteľ realizuje predmetnú zákazku v obci z Atlasu rómskych komunít 2013, sa zhotoviteľ zaväzuje, že požiadavku na uplatnenie sociálneho aspektu uvedenú vyššie, bude podľa Partnerskej dohody SR na roky 2014 - 2020 uplatňovať vo vzťahu k inklúzii Marginalizovaných rómskych komunít (ďalej len „MRK“), t.j. pri zákazkách realizovaných v obciach z Atlasu rómskych komunít 2013, bude sociálne hľadisko uplatňovať vo vzťahu k inklúzii MRK. Atlas rómskych komunít 2013 (<http://www.minv.sk/?atlas_2013>).
			3. Forma zamestnania týchto osôb nie je určená, t.j. môže sa jednať o pracovný pomer na kratší pracovný čas (na dobu určitú alebo neurčitú), o dohodu o prácach vykonávaných mimo pracovného pomeru atď.“

**10. Záverečné ustanovenia**

1. Obsah tejto zmluvy sú oprávnené zmluvné strany meniť výlučne písomnou dohodou formou očíslovaných dodatkov, ktoré budú tvoriť pevnú a neoddeliteľnú súčasť tejto zmluvy
2. Zmluva nadobúda platnosť dňom jej podpísania ostatnou zo zmluvných strán. Zmluva je účinná dňom nasledujúcim po dni jej zverejnenia podľa § 47a, ods. 1 Občianskeho zákonníka v nadväznosti na § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov.
3. Objednávateľ si vyhradzuje právo uplatniť odkladaciu podmienku nadobudnutia účinnosti zmluvy, ktorou bude schválenie zákazky v rámci administratívnej kontroly verejného obstarávania zo strany príslušného riadiaceho orgánu, resp. sprostredkovateľského orgánu.
4. Zhotoviteľ sa zaväzuje strpieť výkon kontroly/auditu/overovania súvisiaceho s realizovanou službou kedykoľvek počas platnosti a účinnosti Zmluvy o poskytnutí NFP, ktorú uzatvorí objednávateľ (prijímateľ), a to oprávnenými osobami a poskytnúť im všetku potrebnú súčinnosť. Oprávnenými osobami na výkon kontroly/auditu sú najmä:
5. Pôdohospodárska platobná agentúra ako poskytovateľ nenávratného finančného príspevku z Programu rozvoja vidieka SR 2014 - 2020,
6. Útvar následnej finančnej kontroly a nimi poverené osoby,
7. Najvyšší kontrolný úrad SR, príslušná správa finančnej kontroly, Certifikačný orgán a nimi poverené osoby,
8. Orgán auditu, jeho spolupracujúce orgány a nimi poverené osoby,
9. Splnomocnení zástupcovia Európskej komisie a Európskeho dvora audítorov,
10. Osoby prizvané orgánmi uvedenými v písmene a) až d) v súlade s príslušnými právnymi predpismi   SR a EÚ.
11. Ostatné právne vzťahy, výslovne zmluvou neupravené, sa riadia ustanoveniami Obchodného zákonníka a všeobecne záväzných právnych predpisov SR.
12. Táto zmluva je vyhotovená v štyroch rovnopisoch, z ktorých dva si ponecháva objednávateľ a dva zhotoviteľ.
13. K návrhom dodatkov k tejto zmluve sa zmluvné strany zaväzujú vyjadriť písomne v lehote do 30 dní od doručenia návrhu dodatku druhej strane.
14. Neoddeliteľnou súčasťou tejto zmluvy ako Príloha č.1 je ocenený výkaz – výmer
15. Zmluvné strany vyhlasujú, že obsah zmluvy im je známy, plne s ním súhlasia a preto zmluvu na znak bezvýhradného súhlasu s celým jej textom podpisujú.

V ........................................dňa ...........2019 V .................................. dňa ................2019

Za objednávateľa:............................................ Za zhotoviteľa: ....................................................

.............................................................................. .........................................................................